До кмета на община Свиленград

 **ПРЕДЛОЖЕННИЯ**

**ЗА РАЗВИТИЕТО НА ЧИТАЛИЩНАТА ДЕЙНОСТ ПРИ**

 **Н.Ч. „ОТЕЦ ПАИСИЙ1925” с.ЛЕВКА**

 **ЗА 2019година**

В съвременните условия на развитие, народните читалища продължават да играят значителна роля в населените места. Читалищата са устойчива културна институция и традиция в българската култура, имащи дълбока връзка с миналото, традициите, образованието и културата.

Нашето читалище е масивна двуетажна сграда с 872кв. м. площ. Имаме библиотека, голям салон с 250 места, клуб на самодееца и зала под наем. Материално- техническата база не е добра. Читалището се нуждае от ремонт, вътрешно боядисване и подмяна на прозорците. В читалището работи един човек на 6часа.Стандартът за издръжка на читалището е разчетен на една субсидирана бройка включваща средства за заплати, осигуровки, за дейности и издръжка на читалището.Финансирането е дотация, наем на недвижим имот и земя съгласно договор и членски внос.Предоставените ни финансови средства ни задължават да отговаряме на новите изисквания на обществото.

Взаимодействието между читалището и общността е начинът към възпроизвеждане на социалните и моралните ценности на българското общество, които единствено могат да гарантират съхранението на единтичността и интегрирането му в глобалното общество. Читалището като основно културно средище се налага поставяне на някои:

 2.ОСНОВНИ ЦЕЛИ И ПРИОРИТЕТИ

 а/Развитие и обогатяване на културния живот в с. ЛЕВКА.

 б/ Привличане на млади хора в дейността на читалището, приемане на нови членове и закупване на нови книги.

 в/Запазване на националните и местни традиции и обичай.

 г/Осигуряване достъп на информация на населението.

 д/Издирване и съхранение на народните обичай, песни и традиции и др.

 е/Уреждане и поддържане на библиотеката—попълване на библиотечния фонд.

 3. ЗАДАЧИ

Читалищата са първите културни институции в България, създадени още преди освобождението. Те са носители на българския дух и култура през вековете. Задачите са:

 а/Да откликнат на нуждите на местното население.

 б/Да участват активно в обществения живот.

 в/Да бъдат притегателни културно- образователни и информационни центрове. 4.РАЗВИТИЕ НА ОСНОВНИТЕ ЧИТАЛИЩНИ ДЕЙНОСТИ

Библиотечната дейност е една от основните дейности на читалищата, тук се осигурява свободен достъп на читателите, като се обръщаме внимание за привличане на нови читатели сред младите хора и достъп до информация чрез интернет услуги.

1.Да се утвърждават нови форми на по-голям читателски интерес у подрастващите, като за целта се уреждат витрини с нови книги по-случай бележите дати и годишнини.

2.Поддържане и обогатяване на книжния фонд.

3.Участие в проекти и кандидатстване на читалището за допълваща субсидия към МК за финансова подкрепа на библиотеката за закупване на нови книги, абонация на вестници и списания.

Ще потърсим и дарители, които могат да дарят книги от личните си библиотеки.

4.Участие в срещи и обучение на РЕКИЦ- Хасково и Регионална библиотека „Христо Смирненски” гр. Хасково и др. Обучителни семинари.

5.Организирани форми на работа за пропагандиране на здравословен начин на живот- изнасяне на лекции и беседи от медицински лица и експерти.

 5.ОРГАНИЗАЦИОННА ДЕЙНОСТ

1.Редовно провеждане на заседание на читалищното настоятелство на които да се решават неотложни задачи свързани с отделните форми на читалищната дейност.

2.Редовно събиране на членски внос.

3.Провеждане на Общо събрание и приемане на нови членове.

 6. КУЛТУРНО- МАСОВА РАБОТА И ХУДАЖЕСТВЕНО-ТВОРЧЕСКА ДЕЙНОСТ

1.Да работим за увеличаване броя на децата които участват в мероприятия на читалището, като за целта през летния сезон се организират повече срещи с цел осмисляне на свободното време на подрастващите през ваканцията.

2.По повод различни празници да се организират и предлагат концерти,забавно-увеселителни вечери и др. Обогатяване и развитие на традициите-издирване на песни, обичаи, ястия и битови предмети и принадлежности, които липсват в битовия кът за запазване оригиналността на народните обичаи.

3.Самодейците при читалището да продължат своята работа като вземат участие при провеждането на местни мероприятия, национални и международни фестивали.

 7. ФИНАНСОВО СЪСТОЯНИЕ И МАТЕРИАЛНО-ТЕХНИЧЕСКА БАЗА

1.Събирането на членски внос да става приз първото полугодие на годината.

2.Материално-техническата база е много важна за нормалната работа на читалището, затова през 2019г. Н.Ч. ще се постарае да извърши неотложни ремонти, като се икономиса пари от субсидията. Трябва да се направи ремонт- вътрешно боядисване. Също най важно е да се обърнат прозорците защото не могат да стоят само с пяната. Но единствения начин е чрез кандидатстване за допълваща субсидия и чрез проекти, и се надяваме това да се случи през 2019г. но без подкрепата и помощта на община Свиленград това няма да стане.

3.До края на годината да се извърши инвентаризация на имуществото на читалището.

4.За 2019г. са ни необходими 10000лв. да се изпълни това, което сме запланували, без средства няма как да стане. Надяваме се да спечелим някой проект.

Мероприятията, които ще се провеждат и през 2019г. са описани в културния календар на читалището, който е прикрепен към предложенията.

 **КУЛТУРЕН КАЛЕНДАР ЗА 2019 година**

 В настоящия раздел са включени дейностите на читалището за 2019 година както следва:

1. На 21.01.2019г.-Бабин ден- празнува се в заведение с възстановяване на обичая с веселие с желаещите се жени от селото и гости. Отг. чит. секретар
2. На 10.02.2019г.- Свети Валентин- празнува се заедно с учениците от у-ще „Христо Ботев” с. Левка. Уч- то ръководство и чит. секретар
3. На 14.02.2019г. Обичая „Трифон зарезан” -възстановяване на обичая, като се започва с зарязване на лозята и завършва с веселие в заведение с желаещите жители на селото и жива музика. Отг. чит. ръководство и инц. Комитет
4. На 01.03.2019г. Ден на самодееца-празнува се със самодейците в заведение с веселие. отг. чит. секретар
5. На 05.03.2019г. –Отпразнуване Освобождението на България от турско робство с учениците от у-ще „Христо Ботев” с. Левка. Отг. учил. Ръководство и чит. секретар
6. На 08.03.2019г.—Осми март—Международния ден на жената празнува се с жените от селото, самодейците и гости. Отг. чит. секретар
7. На 10.03.2019г.—Сирни заговезни—Празнува се на открито на края на селото със самодейците от с. Левка с музика и гости. Отг. чит. секретар
8. На 16.03.2019г. –Ден на плодородието „Кьопек бей”. То продължава три дни. Беят, кадънката и Арапина ходят в къщите за плодородие. Последния ден е заораването на нивата след това борби и накрая концерт от селата. Отг. чит. ръководство
9. На 22.03.2019г.—Първа пролет, празнува се със самодейците и желаещи от селото и гости от околните села. Отг. чит. секретар
10. На 25.03.2019г—Благовещение—участие на самодейците в хора на църквата. Отг. чит секретар

11.На 28.04.2019г. Велик- ден—участие на самодейците в хора на църквата. Отг. чит. секретар

12.На 29.04.2019г.—„Да съхраним Българското” в село Момково ще вземат участие самодейците от с. Левка. Отг. чит секретар

13. На април месец 2019г. Участие в фестивала „С песните на Кичка Савова” в с. Сладун. Отг. чит. секретар

14. на май месец 2019г. – Участие в техния събор в с. Пъстрогор. Отг.чит. секретар

15.на юни 2019г.--,Участие на самодейците в М.Ф.Ф. „Песни и танци без граници” в Свиленград. Отг.чит. секретар

16. На24.06.2019г. Участие за „Еньов-ден”-ден на билката в с. Щит. Чит. секретар

17.На 01.07.2019г. Участие на празника на жътвата, кулинарията и занаятите в с. Сива река. Чит. секретар

18.На 27.07.2019г.—Организация и провеждане на местния събор „св. Пантелеймон” в с. Левка, на открито с жива музика. Отг. чит. ръководство и кмета на селото

19. На 15.08. 2019г.—Участие в хора на църквата за св. Богородица. Отг. чит. секретар

 20.На 2019г.Участие в събора „Песен се пее, хоро се вие над Сакара” в с. Студена. Отг.чит. секретар

21.На 15.09.2019г.—Откриване на учебната година 2019—2020г. в с. Левка. Чит. секретар

22. На 26.10.2019г.--Участие в църквата за Димитров ден. Чит. секретар

23. На 01.11.2018г—Отбелязване деня на Будителите с други села. Чит. секретар

24. на21.11.2019г. –Отпразнуване на „ Християнското семейство” в селото и гости. Отг. чит. секретар

25. на декември --отпразнуване на коледа с учениците и самодейците и посещение на службата в църквата. Отг. чит. секретар

26.Обучение и квалификация, в Библиотека „Христо Смирненски”град Хасково и Глобални библиотеки гр. София. Отг. чит. секретар

Читалищното настоятелство благодари на всички самодейци отделили от личното си време да вземат участие в читалищните мероприятия.

ПРЕДСЕДАТЕЛ:……………. СЕКРЕТАР:……………… /Д. Костадинова/ /В. Иванова/